Motezuma

Motezuma er en opera i tre akter av Antonio Vivaldi med en italiensk libretto av Girolamo Giusti. Urpremieren var på Teatro Sant'Angelo i Venezia 14. november 1733.

Musikken trodde en lenge var gått tapt, men den ble oppdaget i 2002 i arkivet til musikkbiblioteket Sing-Akademie zu Berlin, en gammel selvstendig korforening med rike musikalske tradisjoner. Etter den andre verdenskrigen ble biblioteket deres invadert av Den røde armé og tatt med til Sovjetunionen. Det endte til slutt i Kyiv, i dagens Ukraina. Etter at Tyskland var samlet på nytt ble deler av partituret (begynnelsen av første akt og store deler av tredje akt mangler) identifisert av musikkviteren Steffen Voss. Musikkvitere starta arbeidet med å rekonstruere en versjon som kunne framføres.

En konsertutgave av operaen, visstnok den første framføringen siden 1700-tallet, ble spilt 11. juni 2005 i konserthallen De Doelen i Rotterdam dirigert av Federico Maria Sardelli.

 Roller 
RolleStemmetypePremierebesetning, 14. november 1733.Motezuma, Keiseren av Mexico  bassbarytonMassimiliano MilerMitrena, kona hans  kontraaltAnna GiròTeutile, datteren hans sopranGioseffa PirckerFernando, Generalen til den spanske hæren sopran kastratsangerFrancesco BilanzoniRamiro, den yngre broren hans sopran kastratsangerAngiola ZannuchiAsprano, Generalen til meksikanerne sopran kastratsangerMarianino Nicolini

Andre operaer om den samme keiseren

Den samme meksikanske keiseren var også hovedrollen i operaene: 
 Montezuma (1755) av Carl Heinrich Graun
 Motezuma (1765) av Gian Francesco de Majo
 Motezuma (1771) av Josef Mysliveček
 Montezuma (1781) av Niccolò Antonio Zingarelli
 Montezuma (1963) av Roger Sessions
 La Conquista (2005) av Lorenzo Ferrero

Kilder
Alan Riding, Motezuma's Revenge - A Long-Lost Vivaldi Opera Gets Its Modern Premiere, International Herald Tribune/New York Times, 15 juni 2005
Vivaldi's `Motezuma' Has Dusseldorf Premiere After Court Win, Bloomberg News, 23 september 2005.
Planned Stagings of Vivaldi's Long-Lost Opera Motezuma Derailed by Copyright Claim og Court Injunction Agence France-Presse, 12 juli 2005.

Kategori:Operaer av Antonio Vivaldi
Kategori:Uroppføringer av musikk i 1733
Kategori:Operaer fra 1730-årene
Kategori:Operaer på italiensk